2013ko ekainaren 17an egin­da­ko bil­ku­ran, Nafa­rro­a­ko Par­la­men­tu­ko Ele­du­nen Ba­tza­rrak ondo­ko adi­e­raz­pe­na one­­tsi zuen:

“1.- Nafarroako Parlamentuak bat egiten du parlamentu-taldeek eta gizarte-entitateek Diputatuen Kongresuan 2013ko ekainaren 13an izenpetutako “Wert legea arbuia­tzeko hamar arrazoi” izeneko manifestuarekin. Eranskin gisa jarri dugu manifestu hori.

2.- Nafarroako Parlamentuak erabaki du atxikipen hau igor­tzea manifestua sinatu duten parlamentu-taldeei eta gizarte-entitateei”.

Iru­ñe­an, 2013ko ekainaren 17an

Lehen­da­ka­ria: Alber­to Cata­lán Higue­ras

Wert Legea arbuia­tzeko
hamar arrazoi

1. Gobernuaren ezintasuna, hezkun­tzaren arloan adostasun bat bila­tzekoa, gure hezkun­tza sistemari egonkortasuna ematekoa. Hezkun­tza komunitatea eta min­tzakide sozial eta politikoak gutxie­tsi dira, zeren eta ez baita sekula haiekin kontatu, ez bada lege proiektuarekiko haien atxikipena eska­tzeko.

2. Hezkun­tza sistema hobe­tzeko nahikari zilegiak tresna hu­ts bihur­tzen ditu, kontra-erreforma segrega­tzaile eta interben­tzionista bat inposa­tzeko. Kontra-erreforma hori ez da baliagarria hezkun­tzaren benetako arazoei konponbidea emateko.

3. Ez du oroitidazki ekonomiko sinesgarri eta behar adinakorik, eta Europaren zalan­tzazko finan­tziazio baten pen­tzudan uzten du erreformak sor­tzen dituen kredituen estaldura.

4. Aukera-berdintasunaren prin­tzipioa urra­tzen du, segregazio goiztiarra eragiten baitu, rankingak argitara­tzeko aukera ematen baitu eta zailtasunak dituzten ikasleen bazterketa errazten baitu.

5. Errebalida-sistema bat susta­tzen du, zeinak heziketa-eraginak eduki beharrean zigor-eraginak izanen baititu, eta horrek irakasleekiko mesfidan­tza bul­tza­tzen eta ikasleen prestakun­tza integrala muga­tzen du.

6. Lanbide Heziketaren sistema debalua­tzen du, hain zuzen bul­tzada eta babesa behar duenean, eta ikasgaien sailkapen arbitrarioa antola­tzen du, antolamendu akademiko inkongruente eta antipedagogiko batekin, zeinak curriculumetik kanpo uzten baititu heziketa arlo garran­tzi­tsuak; besteak beste, Herritartasunerako Hezkun­tza eta ikasleen heziketa integralerako ezinbestekoak diren beste ba­tzuk.

7. Hizkun­tza berekia duten autonomia erkidegoen aniztasun linguistikoa uka­tzen du, eta heziketaren amaieran katalanaren eta gaztelaniaren ezagu­tza berma­tzen duen murgil­tze linguistikoaren ereduaren aurka jo­tzen du, eredu hori Kataluniako kohesio sozialerako eta bizikidetasun linguistikorako fun­tsezkoa izan den arren.

8. Hezkun­tzaren birzentraliza­tzea inposa­tzen du, eskumen-banaketaren aldaketa bul­tza­tzen baitu, eta Estatuko gobernuari egiturazko arlo ba­tzuen gaineko erabateko kontrola ematen dio, bai eta curriculuma eta errebalida berriak zehazteko gaitasun handiagoa ere.

9. Hezkun­tza komunitatearen parte-har­tzea muga­tzen du, eskola kon­tseiluak eskumenik gabe uzten baititu, eta zentroen autonomia interben­tzionista bat bul­tza­tzen du, langileen lan baldin­tzei dagokienez.

10. Gure hezkun­tza sistema publikoaren ekitate frogatua urra­tzen du, kalitatea hobetu gabe, eta hezkun­tza eredu elitista eta ekonomizista bat ezar­tzen du, estatu akonfesional bati ez dagokiona.

Aurreko guztia dela eta, erakunde sozial eta politiko sina­tzaileek honakoa exiji­tzen dute:

1. Hezkun­tzaren kalitatea hobe­tzeko lege organikoaren proiektua erretira dadila.

2. Hezkun­tza Ministerioarekiko egiazko negoziazio eta elkarrizketa prozesu bat ireki dadila.

